Α4-0156/96

Ψήφισμα σχετικά με τις διαπραγματεύσεις στο πλαίσιο του Παγκόσμιου Οργανισμού Εμπορίου (ΠΟΕ) για το εμπόριο και το περιβάλλον

Το Ευρωπαϊκό Κοινοβούλιο,

- έχοντας υπόψη το άρθρο 90 παρ. 5 του Κανονισμού του,

- έχοντας υπόψη τα ψηφίσματά του της 22ας Ιανουαρίου 1993 σχετικά με το περιβάλλον και το εμπόριο ((ΕΕ C 42 της 15.02.1994, σελ. 246)), της 24ης Μαρτίου 1994 για τις συστάσεις του Ευρωπαϊκού Κοινοβουλίου προς την Επιτροπή σχετικά με τις διαπραγματεύσεις της επιτροπής εμπορικών διαπραγματεύσεων της ΓΣΔΕ σχετικά με συμφωνία για ένα πρόγραμμα εργασίας για το εμπόριο και το περιβάλλον ((EE C 114 της 25.04.1994, σελ. 35)), καθώς και της 14ης Δεκεμβρίου 1994 σχετικά με πρόταση απόφασης του Συμβουλίου για την υιοθέτηση των αποτελεσμάτων των πολυμερών εμπορικών διαπραγματεύσεων στο πλαίσιο του Γύρου της Ουρουγουάσης (1986-1994) (COM(94)0143 - C4-0160/94 - 94/0114(CNS)) ((ΕΕ C 18 της 23.01.1995, σελ. 61)),

- έχοντας υπόψη τα συμπεράσματα της Διασκέψεως των Ηνωμένων Εθνών για το περιβάλλον και την ανάπτυξη (UNCED) και το Σχέδιο δράσης 21 όσον αφορά το εμπόριο και το περιβάλλον,

- έχοντας υπόψη την απόφαση της Συνόδου Υπουργών της ΓΣΔΕ της 14ης Απριλίου 1994 στο Μαρακές να συστήσει μια επιτροπή του ΠΟΕ για το εμπόριο και το περιβάλλον, η οποία θα υποβάλλει επί τη βάσει ενός προγράμματος εργασίας εκ δέκα σημείων στη Σύνοδο Υπουργών του Δεκεμβρίου 1996 συγκεκριμένες προτάσεις για τη σύναψη συμφωνιών, οι οποίες θα συμβάλλουν στην καλύτερη συμβατότητα μεταξύ των προσπαθειών για την ελευθέρωση του διεθνούς εμπορίου και της πολιτικής της συνεχούς προστασίας του περιβάλλοντος,

- επισημαίνοντας τη δημόσια ακρόαση που διοργάνωσε η επιτροπή του επί των Εξωτερικών Οικονομικών Σχέσεων την 23η Νοεμβρίου 1995 σχετικά με τον Παγκόσμιο Οργανισμό Εμπορίου, κατά τη διάρκεια της οποίας οι εκπρόσωποι του ΠΟΕ ενημέρωσαν την επιτροπή για το στάδιο των διαπραγματεύσεων στον τομέα αυτό,

- επισημαίνοντας ότι η επιτροπή του ΠΟΕ για το Εμπόριο και το Περιβάλλον προτίθεται να καθορίσει στις 28 Μαΐου 1996 τις βασικές αρχές των συστάσεων της προς τη Διάσκεψη των Υπουργών,

- έχοντας υπόψη την έκθεση της Επιτροπής Εξωτερικών Οικονομικών Σχέσεων και τη γνωμοδότηση της Επιτροπής Περιβάλλοντος, Δημόσιας Υγείας και Προστασίας των Καταναλωτών (Α4-0156/96),

1. διαπιστώνει, ότι το πρόγραμμα εργασίας της επιτροπής του ΠΟΕ ανταποκρίνεται σε μεγάλο βαθμό στα αιτήματα που είχε διατυπώσει το ΕΚ στο προαναφερθέν ψήφισμά του της 24ης Μαρτίου 1994[semigr ]

2. εκφράζει ωστόσο τη λύπη του για το γεγονός ότι ορισμένα από τα αιτήματά του που είχαν διατυπωθεί στα προαναφερθέντα ψηφίσματά του της 22ας Ιανουαρίου 1993 και της 24ης Μαρτίου 1994 δεν ελήφθησαν υπόψη, όπως π.χ. τα αιτήματα για τη σύσταση ενός Συμβουλίου Περιβάλλοντος του ΠΟΕ, ένα μορατόριο για όλες τις αποφάσεις των εμπειρογνωμόνων της ΓΣΔΕ/ΠΟΕ έως ότου τροποποιηθεί το άρθρο XX της ΓΣΔΕ, για την επεξεργασία ενός πλήρους προγράμματος μέτρων για τη συνέχιση της Διασκέψεως των Ηνωμένων Εθνών για το Περιβάλλον και την Ανάπτυξη (UNCED) από τη Διάσκεψη Υπουργών της ΓΣΔΕ και για μια αύξηση της αναπτυξιακής βοήθειας ως αντιστάθμισμα στη θέσπιση περιβαλλοντικών ρητρών[semigr ]

3. ζητεί επιμόνως την αρμονική παράλληλη ανάπτυξη τόσο των στόχων διεθνούς εμπορίου όσο και των ουσιαστικών μέτρων προστασίας του περιβάλλοντος ιδίως μέσω αύξησης των διαβουλεύσεων, συντονισμού και ανταλλαγής πληροφοριών μεταξύ διεθνών υπηρεσιών και οργάνων εμπορίου και περιβάλλοντος και μεταξύ των κρατών τα οποία αφορούν τα μέτρα αυτά, με στόχο την ανάπτυξη μεγαλύτερης αμοιβαίας κατανόησης και το σεβασμό των αντίστοιχων συμφερόντων και αρχών[semigr ]

4. επιμένει στη συνεδρίαση εκτίμησης της κατάστασης το Μάιο η Επιτροπή να επιδιώξει απτά και ουσιαστικά αποτελέσματα για τη συνεδρίαση της Σιγκαπούρης πέρα από την απλή επιβεβαίωση της ύπαρξης της Επιτροπής για το Εμπόριο και το Περιβάλλον του ΠΟΕ και του τρέχοντος προγράμματος εργασίας της[semigr ]

5. ζητεί επομένως κατά την επανεκτίμηση της κατάστασης το Μάιο να επιτευχθεί ουσιαστική πρόοδος για τη συνεδρίαση της Σιγκαπούρης σχετικά με:

- την αποδοχή των διεθνώς εγκεκριμένων Πολυμερών Περιβαλλοντικών Συμφωνιών (ΜΕΑ),

- την αύξηση της διαφάνειας και τη δυνατότητα πρόσβασης στις διαδικασίες του ΠΟΕ, συμπεριλαμβανομένης της συμμετοχής των ΜΚΟ και άλλων σχετικών εμπειρογνωμόνων όπως προβλέπεται στο άρθρο V του καταστατικού του ΠΟΕ,

- μη υποχρεωτικά και μη διακριτικά σχέδια οικολογικού σήματος,

- διαδικασίες διευθέτησης διαφορών που θα λαμβάνουν υπόψη τις διατάξεις των οργάνων περί εμπορίου και περιβάλλοντος,

- βελτίωση της συνεργασίας και των διαβουλεύσεων μεταξύ του ΠΟΕ και των διεθνών υπηρεσιών για το περιβάλλον, ιδίως επί θεμάτων που αναθεωρεί η Επιτροπή για το Εμπόριο και το Περιβάλλον του ΠΟΕ, για παράδειγμα μέσω κοινών διασκέψεων[semigr ]

6. αναγνωρίζει επιπλέον ότι στους τομείς της «επιβολής φόρων για το περιβάλλον» και της «εξαγωγής προϊόντων που είναι απαγορευμένα στην χώρα εξαγωγής» παρατηρούνται εξελίξεις, οι οποίες μπορούν να οδηγήσουν στην υποβολή συγκεκριμένων προτάσεων κατά τη Διάσκεψη Υπουργών του Δεκεμβρίου 1996[semigr ]

7. εκφράζει ωστόσο την ανησυχία του επειδή δεν έχει καταστεί μέχρι σήμερα δυνατή μια προσέγγιση των απόψεων στους υπόλοιπους τομείς των διαπραγματεύσεων ιδίως σε ό,τι αφορά τη σχέση μεταξύ των βιομηχανικών κρατών και των αναπτυσσόμενων χωρών, η Διάσκεψη Υπουργών οφείλει να λάβει σαφείς αποφάσεις για τις σχέσεις μεταξύ του εμπορίου και του περιβάλλοντος[semigr ]

8. αναγνωρίζει ότι πρέπει να δοθεί προσοχή στα συμφέροντα (ιδίως πρόσβαση στην αγορά) των αναπτυσσομένων χωρών, συγκεκριμένα μέσω διαδικασιών διαφάνειας σχετικά με την κοινοποίηση και αποτίμηση των εγχωρίως απαγορευμένων προϊόντων, με στόχο την επίτευξη μεγαλύτερης κατανόησης και εμπιστοσύνης στους μηχανισμούς του δικαίου για το εμπόριο και το περιβάλλον[semigr ]

9. καλεί όλα τα συμβαλλόμενα μέρη του ΠΟΕ να προετοιμάσουν συντονισμένα την ημερήσια διάταξη για τη διάσκεψη του ΠΟΕ στη Σιγκαπούρη το 1996 ώστε, κατά τον καθορισμό των ρητρών για το περιβάλλον στο παγκόσμιο εμπόριο, να μη δημιουργηθεί ένας νέος προστατευτισμός[semigr ]

10. ζητεί τη δημιουργία μιας νέας παγκόσμιας τάξης του ανταγωνισμού η οποία να ωθεί τις πολυεθνικές εταιρείες στο να σέβονται το περιβάλλον κατά τις παγκόσμιες εμπορικές συναλλαγές[semigr ]

11. επιδοκιμάζει το γεγονός ότι η Επιτροπή έχει αναλάβει πρόσφατα πρωτοβουλία να εντάξει τις πολυμερείς συμφωνίες για την προστασία του περιβάλλοντος, διατηρουμένων πλήρως των σχετικών δικαιωμάτων και συμβατικών ρυθμίσεων, στον ΠΟΕ και τάσσεται στο πλαίσιο αυτό υπέρ της επαναδιατυπώσεως και συμπληρώσεως του άρθρου ΧΧ της ΓΣΔΕ[semigr ]

12. φρονεί ότι τα μέτρα που περιορίζουν το εμπόριο μπορούν να επιβληθούν και εις βάρος μιας χώρας που δεν είναι συμβαλλόμενο μέρος μιας ΜΕΑ, στο βαθμό που η χώρα αυτή παραβιάζει τους στόχους της ΜΕΑ, επιτυγχάνει με αυτό τον τρόπο ένα δυσανάλογο εμπορικό πλεονέκτημα και με το πλεονέκτημα αυτό διακυβεύεται η εφαρμογή της ΜΕΑ στην επικράτεια των συμβαλλομένων μερών[semigr ]

13. τάσσεται αντιθέτως κατά της επιβολής μονομερών περιορισμών στις εισαγωγές, με την οποία καταβάλλεται προσπάθεια να επιβληθούν οι εγχώριες προδιαγραφές για την προστασία του περιβάλλοντος σε διαδικασίες και μεθόδους παραγωγής σε τρίτα κράτη, ακόμη και όταν δεν συμμετέχουν στην παραγωγή ευρωπαϊκές, βορειοαμερικανικές ή ιαπωνικές επιχειρήσεις ή θυγατρικές τους και δεν βρίσκεται σε ισχύ αντίστοιχη ΜΕΑ[semigr ]

14. επισημαίνει στο πλαίσιο αυτό τη μεγάλη σημασία του καθεστώτος για τη διευθέτηση των διαφορών και τάσσεται υπέρ του να επιλύονται οι διαφορές σχετικά με μέτρα περιοριστικά του εμπορίου επί τη βάσει μιας ΜΕΑ στο πλαίσιο της διαδικασίας επιλύσεως των διαφορών του ΠΟΕ, η οποία με τη σειρά της θα πρέπει να αναθεωρηθεί κατά τέτοιο τρόπο ώστε να περιλαμβάνει εκτός από ζητήματα εμπορικής πολιτικής και ζητήματα περιβαλλοντικής πολιτικής[semigr ]

15. καλεί την Επιτροπή να μεριμνήσει ώστε κατά τη διάρκεια των διαπραγματεύσεων της Γενεύης τυχόν συμφωνίες στο πλαίσιο του ΠΟΕ δεν θα αντίκεινται στις πολιτικές της ΕΕ για την προστασία του περιβάλλοντος, ιδίως στον τομέα της οικολογικής επισημάνσεως[semigr ]

16. θεωρεί απαραίτητο όπως η επιτροπή του ΠΟΕ μελετήσει τις θεμελιώδεις σχέσεις μεταξύ των αυξανόμενων εμπορικών διασυνδέσεων και της μεγαλύτερης μολύνσεως του περιβάλλοντος, ιδίως υπό το πρίσμα της συνδεόμενης με αυτά αυξήσεως των μεταφορών και της καταναλώσεως ενέργειας[semigr ]

17. επισημαίνει ότι το αίτημα για διαφάνεια των διατάξεων περιβαλλοντικής προστασίας των επί μέρους κρατών δεν αναφέρεται αποκλειστικά στη σχέση των κυβερνήσεων των κρατών μελών του ΠΟΕ μεταξύ τους, αλλά, σύμφωνα με το άρθρο V της Συμφωνίας του ΠΟΕ, συμπεριλαμβάνει και μη κυβερνητικούς οργανισμούς, η σημασία των οποίων στον τομέα της προστασίας του περιβάλλοντος είναι ιδιαίτερα μεγάλη[semigr ] επαναλαμβάνει για άλλη μία φορά την βαθειά δυσαρέσκειά του για την έλλειψη προόδου εκ μέρους του ΠΟΕ όσον αφορά την εφαρμογή του άρθου V της Συμφωνίας του ΠΟΕ, συμπεριλαμβανομένης της συνεργασίας με τα Κοινοβούλια[semigr ]

18. καλεί την Επιτροπή να ταχθεί υπέρ του να δοθεί στους μη κυβερνητικούς οργανισμούς η δυνατότητα να προσφέρουν τις γνώσεις τους στον τομέα της προστασίας του περιβάλλοντος και να ζητηθεί η γνώμη τους πριν από τις διαβουλεύσεις της Επιτροπής του ΠΟΕ για το Εμπόριο και το Περιβάλλον[semigr ]

19. καλεί την Επιτροπή να ενημερώσει άμεσα και διεξοδικά το Κοινοβούλιο μέσω της αρμόδιας επιτροπής του για τον ΠΟΕ σχετικά με τα συμπεράσματα της συνεδριάσεως της Επιτροπής ΠΟΕ της 28ης Μαΐου 1996[semigr ]

20. καλεί το Συμβούλιο να διαβουλευθεί με το Κοινοβούλιο με βάση τη διαδικασία της σύμφωνης γνώμης στη σύναψη ενδεχόμενων συμφωνιών του ΠΟΕ για το εμπόριο και το περιβάλλον[semigr ]

21. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή καθώς και τη Γενική Γραμματεία του ΠΟΕ.